ב**מלחמת חרבות ברזל** לחמה **חטיבת גולני** בקרבות רבים, הן במתקפת הפתע על ישראל והן בתמרון הקרקעי ברצועת עזה. ביום הראשון של המלחמה, בו סייעה החטיבה רבות בהדיפת מתקפת הטרור של חמאס, איבדה החטיבה 72 חיילים, ומתוכם 42 מגדוד 13.

רקע
---

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־253 אנשים, ובהם נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל כשהם בנחיתות מספרית. בקרבות נהרגו כ־1,550 מחבלים בשטח ישראל, ובצד הישראלי נהרגו 55 שוטרים, 10 אנשי שירות הביטחון הכללי ו־301 חיילים.

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה הגדודים 13 ו-51 החזיקו את קו גזרת רצועת עזה וספגו נפגעים רבים במהלך בלימת המתקפה.

קרבות במסגרת מתקפת הפתע
-----------------------

### קרבות גדוד 13

גדוד 13 היה שותף בקרבות רבים בעוטף עזה ב-7 באוקטובר, ובמהלכם הוא איבד 41 מחייליו.

#### הקרב במוצב נחל עוז

 ערך מורחב – **קרב מוצב נחל עוז**  

ב-7 באוקטובר 2023, סביב השעה 6:50, פשטו עשרות מחבלים על מוצב נחל עוז הסמוך לקיבוץ נחל עוז בסמוך לצפון רצועת עזה, תוך שיגור מאות פצמ"רים לעבר המוצב, רחפנים המטילים פצצות על מערכות התצפיות ומנטרלים אותן.

במוצב זה שהו לוחמי פלוגה מבצעית ב' של גדוד 13 של חטיבת גולני, וערכו קרב מול המחבלים שבשלב הראשון של המתקפה היו ביתרון מספרי גדול, לפי ההערכות 4 מחבלים על כל חייל. בקרב נהרגו רבים מלוחמי מהגדוד. בתום שעות רבות של לחימה, ולאחר הגעת תגבורת מסיירת צנחנים, הצליחו לוחמי הגדוד לבלום את המחבלים.

לוחמי גדוד 13 של גולני, ניהלו בקרב פנים מול פנים במרחקים קצרים מול מחבלי חמאס, בעזרת הסמב"ציות שהכווינו אותם לחוליות המחבלים יחד עם התצפיתניות, עד אובדן אמצעי התצפית, יחסית בראשית הלחימה. בקרב נהרגו רבים מלוחמי הגדוד - חלק מ-41 לוחמי הגדוד שנהרגו ביום זה בקרבות בעוטף עזה.

מוצב נחל עוז
בבוקר החל ירי מאסיבי של רקטות אל עבר יישובי העוטף. עם תחילת הקרב דווח לקמב"צית, אילן אלחרר, ששני הטנקים שהיו במוצב קפצו לגדר המערכת ונמצאים בלחימה. הורתה אילן הקמבצ״ית שכל הטנקים ייכנסו למוצבים לתקוף מחבלים. כעבור כמה דקות הגיעו הטנקים למוצב ואחד מהם נכנס לתוכו כדי להילחם, שני הטנקים נפגעו ולוחמיהם נפגעו בתחילת הקרב. צוות בפיקודו של מ"פ ב' שילה הר אבן הכולל את הלוחמים: דביר זכאי, דור ירחי וישי פיטוסי מחליט לצאת מהמוצב כדי להגיע לנמ"ר, נגמ"ש המרכבה, אשר נמצא שני קילומטרים צפונית למוצב. צוות הר אבן מגיע לעמדה ומצטרף לסמל רועי ברקת וארבעה לוחמים נוספים של הפלוגה, ויוצאים עם הנמ"ר ללחימה מול מעל ל-100 מחבלים אשר פרצו את גדר המערכת והתקדמו אל עבר המוצב והקיבוץ. זמן קצר לאחר מכן כוח הנמ"ר עוסק בהיתקלויות עם מחבלים, מנהל חילופי אש ומחסל אותם. באחת ההיתקלויות עלה הנמ"ר על מטען בדרך וחטף ירי RPG שהרס את הנמ"ר וכיבה את המנוע שלו. למרות מצב הנמ"ר שרד הכוח. הצוות קיבל בקשר דיווח כי 50 מחבלים פושטים על המוצב.

במקביל בתוך המוצב המותקף נתי טקלה לוחם במחלקת הרתק של הפלוגה, ביחד עם עוד שבעה לוחמים רצים לאחת העמדות על גדר המוצב, רגע לפני שהגיעו לעמדה ירו עליה המחבלים טיל נ"ט והעיפו את העמדה באוויר. בסמוך לצוות של טקלה נשמע פיצוץ בחומה כתוצאה ממטען שהניחו המחבלים והחלו לפרוץ למוצב. הצוות של טקלה ממהר להגיע למיגונית ומנהל משם חילופי אש במהלכם לוחמי הגדוד נאור סיבוני ודוד רתנר נפגעים ונפצעים באורח אנוש. החובש הפלוגתי יוחאי שריפיאן מנסה לטפל בהם תוך שהוא מבקש בקשר פינוי מוסק מידי אך נענה בשלילה. זמן קצר לאחר מכן המחבלים זורקים רימון לתוך המיגונים כתוצאה ממנו סיבוני ורתנר נהרגים במקום ומספר לוחמים נפצעים ביניהם טקלה.

בצדו האחר של הבסיס מסתגרות התצפיתניות בתוך החמ"ל. כשהבינו המחבלים כי לא יצליחו להשתלט על החמ"ל הציתו אותו. כל מי שהיה בתוכו נהרג פרט לכמה חיילים שהצליחו להימלט דרך חלונות השירותים ושרדו.

כמה חיילות ברחו ממיגונית רגע לפני שהמחבלים חדרו למיגונית והצליחו להסתתר בחדרי מגורים. בתוכן הייתה יעל רוטנברג, התצפיתנית היחידה מאותה המיגונית שלא נרצחה ולא נחטפה. באותה המיגונית נפלה מפקדת ביחידת "רוכב שמיים" סרן עדן נימרי, לאחר שניהלה יחד עם בנות צוותה קרב קצר נגד המחבלים, וחיסלו לפחות מחבל אחד. בנוסף נהרגו גם חמישה בלונאים, לוחמי גדוד 414

באותו הזמן במהלך האירועים סמג"ד 13 ניר בוימפלק יחד עם עוד שלושה לוחמים קופצים לכיוון הש.ג כדי למנוע כניסת מחבלים נוספים למוצב, שם הם נתקלים באש תופת. במהלך הקרבות בש.ג בוימפלק נפגע בראש מאש המחבלים. המ"פ שילה הר אבן מקבל דיווח על פציעתו של הסמג"ד, הוא מחליט יחד עם צוות הנמ"ר שלו לחזור לבסיס ולנהל את הקרב. כוח הנמ"ר מגיע לאזור הש.ג מבחוץ ומנסה לפרוק החוצה אך הכבש תקוע, שילה המ"פ מחליט לא להמשיך להילחם מתוך הנמ"ר אלא להילחם רגלית. בש.ג כאשר התקרב הכוח נתקל באש קשה ונעמד מאחורי בטונדות סמוכות מהן הוא מנהל חילופי אש. במהלך חילופי האש הסמל רועי ברקת נפגע בראש מאש צלף ונהרג במקום, ויחד איתו נהרגים במקום שילה המ"פ ושלושת הלוחמים ירחי, פיטוסי וזכאי.

אחרי עשר שעות של לחימה שוטפת מצד לוחמי גולני שנותרו בחיים, הגיעו כוחות של ימ"מ, דובדבן וצנחנים טיהרו את המוצב ממחבלים, ועזרו לחלץ ולפנות את הפצועים וההרוגים.

שבע תצפיתניות נחטפו לעזה. אותו הבוקר התצפיתנית נעמה לוי נראתה בסרטון חמאס בג'יפ בתוך עזה, ושאר החטופות זוהו בסרטונים נוספים שהופצו על ידי חמאס כשהן חטופות בתוך ג'יפ גנוב של צה"ל.

#### הקרב במוצב פגה

 ערך מורחב – **קרב מוצב פגה**  

מוצב פגה ממוקם סמוך לגדר הגבול עם עזה בין קיבוץ בארי לעלומים. ב-7 באוקטובר שהתה במוצב פלוגת מבצעית ג של גדוד 13 מחטיבת גולני. החל מהשעה 6:30 בבוקר תחת ירי מרגמות מסיבי, מעל מאה מחבלי חמאס פשטו על המוצב. בין שנים עשר ההרוגים בקרב היו גם מפקד המוצב בפועל, סרן דקל סויסה.

ב-9 בדצמבר הותר לפרסום כי סמ"ר חיים מאיר עדן לוחם גדוד 13 של החטיבה נפטר לאחר שנפצע באורח קשה במתקפת הפתע.

#### הקרב בניר עם

 ערך מורחב – **קרב ניר עם**  

בקיבוץ ניר עם ליד שדרות התחולל קרב בין כוחות כיתת הכוננות של הקיבוץ לבין מחבלי חמאס. בהמשך חברו לכיתת הכוננות לוחמי היחידה הטקטית ויחידת המסתערבים של משמר הגבול, וכן גדוד 13 של חטיבת גולני. במהלך הקרב זרק מחבל רימון לתוך נגמ"ש של לוחמי הגדוד. רב"ט מתן אברג'יל קפץ על הרימון והציל את חייהם של 6 חיילים שהיו עימו, והוא עצמו נהרג.

### קרבות גדוד 51

> ערב המתקפה לוחמי גדוד 51 היו אחראים על הגזרה מאזור נחל הבשור (קיבוץ רעים) ועד קיבוץ מגן שבדרום העוטף. הלוחמים מפוזרים בשלשה מוצבים: כיסופים, מארס ומוצב מו"פ שנמצא בדרום העוטף. במהלך הקרבות סופג גדוד 51 כ-29 לוחמים הרוגים ועשרות פצועים.
> 
> 

#### מוצב כיסופים

 ערך מורחב – **קרב מוצב כיסופים**  

ב-7 באוקטובר שהה במוצב כיסופים גדוד 51 של גולני יחד עם בני משפחה של חלק מהחיילים, שהגיעו למוצב לרגל שמחת תורה. סמוך ל־06:50 פשטו עשרות רבות של מחבלי חמאס על המוצב, ונפתח קרב ממושך של שעות רבות בין החיילים למחבלים, שבמהלכו נהרגו 8 לוחמים מהגדוד, מלבד האזרחים שנרצחו בטבח בקיבוץ כיסופים הסמוך. בתום כ-50 שעות הצליחו לוחמי הגדוד והתגבורת שהצטרפה אליהם בהמשך מיחידת אגוז, לבלום את המחבלים ולטהר את השטח באופן מלא.

#### מוצב מארס

מוצב מארס, שבו החזיקו כ־20 חיילים מהפלוגה המסייעת של גדוד 51 של חטיבת גולני, היה המוצב היחיד שמחבלי חמאס לא הצליחו לחדור אליו. עם תחילת המתקפה עלו הלוחמים לעמדות של המוצב עם מקלעי מאג, ניהלו קרב במשך שעות והרגו כ־90 מחבלים שהתקיפו אותם.

#### מוצב מו"פ

מוצב מו"פ מוצב פלוגתי קטן יחסית, איישה פלוגה רובאית ג׳, בשלב הראשון של המתקפה שכלל מטחי רקטות החיילים אשר שהו במוצב נכנסו לחדר האוכל אשר שימש כמרחב מוגן, אך מהר מאוד התברר שהתחילה התקפת מחבלים על המוצב הם החלו להגיב, הלוחמים תחילה היו נצורים בחדר האוכל. לחדר האוכל היו שני פתחים והמחבלים סגרו את שני צידי היציאות מן המבנה כתוצאה מכך כל מי שיצא מפתחי חדר האוכל נפגע מאש המחבלים. שני מפקדי מחלקות ניהלו אש עם מחבלים והחזיקו בקרב בלימה קשה אשר בסופו נהרגו. במקביל מספר הפצועים במוצב עלה עד שהגיעה תגבורת.

קרבות במסגרת התמרון הקרקעי בעזה
-------------------------------

קצין חטיבת גולני על גבי נגמ"ש מרכבה במהלך התמרון הקרקעי ברצועת עזה
 ערך מורחב – **הלחימה ברצועת עזה במלחמת חרבות ברזל**  

### הקרבות בצפון רצועת עזה

ב-2 בנובמבר 2023, לאחר מספר ימי לחימה קרקעית, החלו לוחמי גדוד 13 של חטיבת גולני ולוחמי גדוד 53 של חיל השריון בפשיטות קרקעיות אשר במהלכן ניהלו קרבות עזים מול מחבלי חמאס תוך איתור אמצעי לחימה רבים והשמדת תשתיות טרור לצד מתחמים צבאיים של חמאס. לוחמי גדוד 13 נתקלו במספר חוליות מחבלים בשטח צפון רצועת עזה, שביצעו לעברם ירי של טילי נ"ט והפעילו לעברם מטענים רבים. המחבלים גם ניסו לטפס על הכלים של הלוחמים. הלוחמים השיבו באש לעבר המחבלים וחיסלו כ-130 מהם. כמו כן, הכוחות הכווינו כלי טיס וכוחות ארטילריה לתקיפות מהאוויר. ב-5 בנובמבר 2023 פשטה סיירת גולני על מעוז של חמאס בעזה וחיסלה 30 מחבלים.

בליל 22 בנובמבר פעלה סיירת גולני במרחב צפון הרצועה לטיהור המרחב ואיתור תשתיות טרור וניהלה קרבות מול מחבלי חמאס. במהלך הקרבות נהרג סרן לירון שניר מפקד צוות בסיירת.

### הקרבות בדרום מערב העיר עזה

ב-10–11 בנובמבר צוות קרב חטיבתי של חטיבת גולני יחד עם גדוד 53 חיסלו מחבלים רבים ופגעו בתשתיות ובאמצעי הלחימה של גדוד 'צברא תל אל-הווא' של חמאס. הלוחמים ביצעו פשיטות שכללו קרבות בדרום שכונת שיח' עג'לין שממערב לעיר עזה, בהם היו קרבות משמעותיים עם מחבלי חמאס. במהלך הפשיטות לוחמי גולני הרגו מחבלים רבים (ידוע בוודאות על 300 הרוגים ועוד 150 שכנראה קבורים בתוך המבנים והמנהרות שנהרסו), איתרו והשמידו תשתיות טרור ביניהן: פירי מנהרות, משגרי רקטות, מחסני אמל"ח, עמדות תצפיות ומנהרות.

### הקרב בשייח עג'לין ורימאל

נגמ"שים של חטיבת גולני בשג'אעיה במהלך התמרון הקרקעי במלחמת חרבות ברזל
ב-14 בנובמבר לוחמי צוות הקרב החטיבתי של גולני פשטו בשכונת רימאל ושיח' עג'לין על בית המחוקקים של החמאס ועל בניין בית המושל, המשמש כמתקן טרור ובו משרדי צבא ומשטרה של חמאס, מפקדות ומשרדים של המודיעין הצבאי של הארגון, וכן מוצבים נוספים ביניהם מוצבים ששימשו את חמאס לאימונים לקראת החדירה לישראל ב-7 באוקטובר.

### הקרב בזייתון

ב-18 בנובמבר צוות קרב של חטיבת גולני פעל בשכונת זייתון שבעיר עזה להכרעת גדוד 'זייתון' של החמאס, במהלך הקרבות לוחמי החטיבה חיסלו מחבלים ופגעו בתשתיות טרור, לרבות תשתיות תת-קרקעיות ויעדים נוספים של ארגון הטרור.

ב-21 בנובמבר חטיבת גולני יחד עם חטיבה 188 ולוחמי ההנדסה נתקלו בעשרות רבות של מחבלים בלחימה בשכונה, וניהלו קרבות פנים-אל-פנים מולם, וחיסלו רבים מהם. לוחמי חטיבה 188 השתלטו על מספר יעדים מרכזיים בגדוד זיתון של חמאס, בהם לשכתו של מפקד חטיבת עזה והמפקדה המרכזית של הגדוד.

### הקרב בשג'אעייה

 ערך מורחב – **קרב שג'אעייה (2023)**  

ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וצנחנים. הקרבות כללו יותר מ-50 היתקלויות עם חוליות מחבלים, וקרוב ל-200 מחבלים נהרגו - רבים מהם מאש טנקי חטיבה 188, צלפי גדוד 890 ולוחמי סיירת גולני.

הרמטכ"ל רא"ל הרצי הלוי יחד עם לוחמי חטיבת גולני ברצועת עזה במהלך מלחמת חרבות ברזל
ב-9 בדצמבר איתר צוות הקרב של חטיבת גולני מספר חוליות מחבלים חמושות בנ"ט והכווין כלי טיס שחיסל את החוליה.

ב-12 בדצמבר צוות קרב משולב של גולני יחד עם גדוד שריון 53, וכוח הנדסה, עסק בטיהור הקסבה, אשר ברובה הייתה נטושה, אך עדיין היו מספר מבנים מאוישים במחבלים. כוח גולני סרק את המתחם ומצא פיר במתחם. בתוך אחד המבנים שבמתחם הופעל מטען נגד הכוח, לצד ירי מרובי M-16 ורימונים מצד המחבלים. לאחר הפעלת המטען נותק הקשר עם הכוח והיה חשש לחטיפת חייל כתוצאה מכך הוזנקו כוחות גולני נוספים כאשר במקביל מתנהל קרב קשה וברקע פיצוץ מטענים. בקרב נהרגו שבעה לוחמים מהחטיבה בהם: מפקד חפ"ק מח"ט גולני, אל"ם יצחק בן בשט, מפקד גדוד 13 סא"ל תומר גרינברג, מפקד פלוגה בגדוד 13 סרן רועי מלדסי, מפקד פלוגה בגדוד 51 סרן משה אברהם בר-און, סגן ליאל חיו מפקד מחלקה בגדוד 51, סמל ערן אלוני וסמל אחיה דסקל, שני לוחמי גדוד 51 של החטיבה.

ב-18 בדצמבר לוחמי גדוד 13 השתלטו והשמידו את הכיכר המרכזית של שג'אעייה, כיכיר פלסטין בה חמאס הקים פסל המפאר את אסון הנגמ"ש ממבצע צוק איתן. בנוסף, הלוחמים חיסלו עשרות מחבלים, ואיתרו יותר מ-10 מנהרות.

ב-21 בדצמבר צוות הקרב החטיבתי של חטיבת גולני פשט על בתי בכירים של ארגון הטרור חמאס והחרים חומר מודיעיני.

### הקרבות בח'אן יונס ודרום הרצועה

ב-8 בדצמבר, במהלך פעילות של צוות הקרב של גדוד 12 במסגד ״קוטייבה״ במרחב ח'אן יונס השייך לחמאס, זיהו הלוחמים תשתית תת-קרקעית רחבה במסגד. באחד החדרים הופעל מטען וירי על הכוחות, הלוחמים השיבו באש תוך כדי שהם מחלצים את לוחמי הגדוד שנפצעו, וחיסלו בסיוע אווירי מחבלים נוספים שניסו להימלט מהמסגד. בפעילות זו נהרג לוחם הגדוד סמל מאור כהן איזנקוט, אחיינו של השר גדי איזנקוט.

באמצע חודש ינואר פעל גדוד 12 תחת צקח 7 ופשט על מוצב צבאי של חמאס שם איתרו עשרות משגרי רקטות פירי מנהרות ואמלח
בפשיטה חוסלו מחבלים רבים

ב-13 בדצמבר המשיך צק"ח גולני בלחימה בקסבה של שג'אעייה שם ערך קרבות עזים מול גדוד שג'אעייה של חמאס. לוחמי גולני נתקלו במחבלים אשר יידו מטענים לעבר הכוחות וירו לעברם מתוך מבני מגורים שבתוכו תת-קרקע.

### הקרבות במרכז הרצועה

ב-14 בינואר 2024 לוחמי צוות הקרב של חטיבת גולני זיהו במרחב אל מעאזי שבמרכז הרצועה שני מחבלים חמושים נעים לעבר מבנה בו שהו הכוחות. הלוחמים הכווינו כלי טיס של חיל האוויר שתקף וחיסל את המחבלים טרם הספיקו לפגוע בכוחות.

### סיום שלב הלחימה העצימה ויציאה מהרצועה

ב-15 בינואר הוחלט על יציאתה מהרצועה של אוגדה 36, הכוללת את חטיבת גולני (מלבד גדוד 12 הנלחם תחת חטיבה 7), לטובת תקופה של ריענון, אימון והגברת כשירות.

אבדות
-----

מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל (נכון ל-22 בינואר 2024) איבדה החטיבה 82 מלוחמיה. בנוסף נהרג אלוף משנה במילואים יצחק בן בשט שהיה מפקד חפ"ק מח"ט גולני.

| אבדות | גדוד 12 | גדוד 13 | גדוד 51 | סיירת גולני | מפקדה | סה"כ |
| --- | --- | --- | --- | --- | --- | --- |
| **מתקפת הפתע** | 0 | 42 | 27 | 2 | 1 | 72 לוחמים |
| **התמרון הקרקעי** | 1 | 3 | 5 | 1 | 0 | 10 לוחמים |

ראו גם
------

* חטיבת גולני במלחמת העצמאות
* חטיבת גולני במלחמת יום הכיפורים
* חטיבת גבעתי במלחמת חרבות ברזל
* חטיבת הנח"ל במלחמת חרבות ברזל

קישורים חיצוניים
----------------

ויקישיתוף מדיה וקבצים בנושא **חטיבת גולני במלחמת חרבות ברזל** בוויקישיתוף
* אלישע בן קימון, מתן קפץ על רימון והציל את חבריו: "ניסיתי לעשות הכל כדי להגן על עם ישראל", באתר ynet, 13 באוקטובר 2023
* אלישע בן קימון, הכוח של אורי חיסל 35 מחבלים, לפני שהוא נהרג בקרב, באתר ynet, 16 באוקטובר 2023
* יואב לימור, "כמו במלחמת יום כיפור, גם אנחנו ננצח": ראיון מיוחד עם מג"ד גולני שאיבד עשרות מחייליו, באתר ישראל היום, 18 באוקטובר 2023
* יואב לימור, "חמאס חיכה לנו, אבל לא ציפה שנבוא בכזו עוצמה": יואב לימור עם לוחמי גולני בלב עזה, באתר ישראל היום, 16 בנובמבר 2023
* "גדוד 13 לא נשבר ולא ישבר" - קללת שג'עאיה של גולני, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:17), 13 בדצמבר 2023
* כומתה חומה: קרב הגבורה של גדוד 13 של גולני ב-7 באוקטובר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 17:52), 15 בדצמבר 2023
* יהיה טוב | עשרים ותשעה חיילים מגדוד 51 של גולני נפלו בקרבות הקשים של השבת השחורה, סרטון בערוץ "כאן 11 - תאגיד השידור הישראלי", באתר יוטיוב (אורך: 24:59), 17 בדצמבר 2023
* יואב לימור, "אתה רואה את הילדים החטופים ששוחררו בזכות הלחימה, וזה מחזק. זאת המהות. זה גולני", באתר ישראל היום, 29 בדצמבר 2023

הערות שוליים
------------

1. ↑  קורין אלבז-אלוש, "מנענו נזק יותר גדול. רוצים להכות בחמאס בשביל האחים שלנו" | גבורת גולני, באתר ynet, 19 באוקטובר 2023
2. ↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
3. ↑  ※ כתבי כיכר השבת, ‏עזה מטווחת, והתושבים הונחו לברוח; 1,500 מחבלים חוסלו בישראל - עדכונים שוטפים, באתר כיכר השבת, 10 באוקטובר 2023
4. ↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
5. ↑  ※ ראיון של ראש השב"כ רונן בר לדני קושמרו, חדשות 12 - makoVOD (וידאו)
6. ↑  יואב לימור, "כמו במלחמת יום כיפור, גם אנחנו ננצח": ראיון מיוחד עם מג"ד גולני שאיבד עשרות מחייליו, באתר ישראל היום, 18 באוקטובר 2023
7. 1 2 3   כומתה חומה: קרב הגבורה של גדוד 13 של גולני ב-7 באוקטובר, סרטון בערוץ "כאן | חדשות - תאגיד השידור הישראלי", באתר יוטיוב (אורך: 17:52), 15 בדצמבר 2023
8. ↑  אלון בן דוד, המג"ד שאיבד 41 לוחמים ביום אחד: "חשבתי רק על היישובים", באתר חדשות 13, 17 באוקטובר 2023
9. ↑  חנן גרינווד, הילה טימור אשור, יפעת ארליך, דויד פרץ, מרב סבר, אייל לוי, גיבורי ישראל: בתוך התופת התגלתה רוחם של האזרחים והלוחמים, באתר ישראל היום, 12 באוקטובר 2023
10. ↑  "אני התצפיתנית היחידה ששרדה את התופת במיגונית", באתר ‏מאקו‏, 21 באוקטובר 2023
11. ↑  כאן 11, חמשת הבלונאים שנפלו בשבת השחורה, באתר כאן – תאגיד השידור הישראלי, 16 בנובמבר 2023
12. ↑  עידן אבני, 20 תצפיתניות נעלמו מבסיס נחל עוז, ההורים לא מקבלים תשובות, באתר ישראל היום, 10 באוקטובר 2023
13. ↑  אלי אשכנזי‏, הותר לפרסום: התצפיתנית רוני אשל, שהוכרזה כנעדרת, נרצחה בשבת השחורה; לוחם שלדג נפל היום בעזה, באתר וואלה!‏, 9 בנובמבר 2023
14. ↑  משפחת התצפיתנית שנחטפה: "תהיי חזקה, אל תוותרי לרגע. מסרבים להיפרד", באתר ‏מאקו‏, 9 באוקטובר 2023
15. ↑  דקה אחרי דקה: לוחם גולני שלום שטרית מעפולה משחזר את הקרב על מוצב פגה, באתר mynetafula, ‏2023-11-12
16. ↑  יוסי וקנין, דקה אחרי דקה: לוחם גולני שלום שטרית מעפולה משחזר את הקרב על מוצב פגה, באתר ynet, 12 בנובמבר 2023
17. ↑  רועי רובינשטיין, אלישע בן קימון, רענן בן צור, מאיר תורג'מן, רוני וגרין שאולוב, דקל היה המפקד היחיד במוצב, אופק נורה כשטיפל בפצוע | הנופלים והנרצחים, באתר ynet, 19 באוקטובר 2023
18. ↑  אלחנן מזוז, הותרו לפרסום שמותיהם של חמישה לוחמים שנפלו בקרב בעזה, באתר עכשיו 14, 9 בדצמבר 2023
19. ↑  אלשיע בן קימון, מתן קפץ על רימון והציל את חבריו: "ניסיתי לעשות הכל כדי להגן על עם ישראל", באתר ynet, 13 באוקטובר 2023
20. ↑   ציוץ של 🇮🇱 Eran Ben David 🇮🇱 ברשת החברתית אקס (טוויטר), 6 בנובמבר 2023
21. 1 2   יהיה טוב | עשרים ותשעה חיילים מגדוד 51 של גולני נפלו בקרבות הקשים של השבת השחורה, סרטון בערוץ "כאן 11 - תאגיד השידור הישראלי", באתר יוטיוב (אורך: 24:59), 17 בדצמבר 2023
22. ↑   חוסל מפקד גדוד נוסף של חמאס. קולות ותיעודים מהפעילות הקרקעית והתקיפות, באתר צה"ל, 3 בנובמבר 2023
23. ↑  הקרב ההרואי של גולני הלילה ברצועת עזה: "ממשיכים בתמרון, עד הניצחון", באתר ערוץ 7, 2 בנובמבר 2023
24. ↑  אמיר בוחבוט‏, סיירת גולני הרגה אתמול 30 מחבלים בעזה, באתר וואלה!‏, 6 בנובמבר 2023
25. ↑  סרן לירון שניר, מפקד צוות בסיירת גולני נפל בעזה, באתר "סרוגים", 22 בנובמבר 2023
26. ↑  יואב זיתון, 10 ימי קרב נגד אחד הגדודים החזקים בחמאס, ו-300 מחבלים הרוגים: ההצלחה של גולני, באתר ynet, 11 בנובמבר 2023
27. ↑  מבית המושל ועד בית המחוקקים: חטיבות 7 וגולני השתלטו על מוקדי שלטון מרכזיים של חמאס, באתר ישראל היום, 14 בנובמבר 2023
28. ↑  צפו: לוחמי גולני בהתקלות עם מחבלים ששיגרו RPG, באתר "סרוגים", 18 בנובמבר 2023
29. ↑  יואב זיתון, הקרבות פנים-אל-פנים, והיעד הבא: גולני כובשת את השכונה הגדולה בלב עזה | צפו, באתר ynet, 20 בנובמבר 2023
30. ↑  יואב זיתון, הקרבות הקשים בשג'אעיה, הלחימה בחאן יונס | תמונת מצב המלחמה, באתר ynet, 7 בדצמבר 2023
31. ↑  יואב זיתון, הפיר, ההיתקלות, החשש לחטיפה וגבורת המפקדים שזינקו: הקרב בשג'אעיה, שהסתיים ב-9 הרוגים, באתר ynet, 13 בדצמבר 2023
32. ↑  רועי מלדסי תמיד ידע שהוא רצה להתגייס לגולני - ונפל בעזה: "היה גיבור", באתר וואלה!‏, 14 בדצמבר 2023
33. ↑  ישראל מושקוביץ, אמו של אל"מ יצחק בן בשט ז"ל: "הייתי בטוחה שיש עליך שמירה מיוחדת", באתר ynet, 13 בדצמבר 2023
34. ↑  לירן תמרי, "היו דפיקות בדלת, חשבתי שאולי תומר הפתיע. ואז ראיתי 3 אנשים במדים", באתר ynet, 14 בדצמבר 2023
35. ↑  אלפים בהלוויית רס"ן משה אברהם בר-און שנהרג בקרב ברצועת עזה, באתר ynet, 13 בדצמבר 2023
36. ↑  אילנה קוריאל, "נועדתי לעשות משהו משמעותי בארץ הזו": המכתב של לוחם גולני שנפל בעזה, באתר ynet, 14 בדצמבר 2023
37. ↑  אלפים ליוו למנוחות את סמל אחיה דסקל: "חתר למגע עד לרגעיו האחרונים", באתר ynet, 14 בדצמבר 2023
38. ↑  "אני אחזור ויהיה לנו כיף": ההודעה של ליאל שנפל בעזה לבת זוגו, באתר וואלה!‏, 14 בדצמבר 2023
39. ↑  סגירת מעגל: לוחמי גולני השמידו את הפסל שפיאר את אסון הנגמ"ש מצוק איתן, באתר ynet, 18 בדצמבר 2023
40. ↑  אחרי אסון הריגת 3 החטופים, בצה"ל הכריזו: "הושגה אחיזה מבצעית בשג'אעיה", באתר ynet, 21 בדצמבר 2023
41. ↑  אמיר בוחבוט‏, הטרגדיה של משפחת איזנקוט: מאור מאיר כהן, אחיינו של השר, גם נפל בקרבות ברצועה, באתר וואלה!‏, 9 בדצמבר 2023
42. ↑  היתקלות עם מחבלים - בלב מסגד: תיעוד, באתר ‏מאקו‏, 28 בדצמבר 2023
43. ↑  יואב זיתון, דילול כוחות משמעותי: אוגדה 36 יוצאת מעזה, באתר ynet, 15 בינואר 2024
44. ↑

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • בתמיכת איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • כביש 749 • המשבר ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס • החלטה 2728 של מועצת הביטחון |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור שמס) • החזית הצפונית (ההתנקשות בסאלח אל-עארורי) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות • צוות אלחנן |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגוע הדקירה בצומת בית קמה • פיגוע הירי בצומת הפרסה • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון |